Igors Stravinskis

Igors Stravinskis (, dzimis , miris ) bija krievu komponists, pianists un diriģents.

Dzimis Oranienbaumā poļu izcelsmes operdziedoņa ģimenē. Pēc ģimnāzijas beigšanas, pamatojoties uz vecāku vēlēšanos, sāka studēt tieslietas Sanktpēterburgas universitātē, paralēli tomēr apgūstot mūziku. No 1904. līdz 1906. gadam ņēma privātstundas pie Rimska-Korsakova. 

Starptautisku slavu ieguva pēc tam, kad Sergejs Djagiļevs uzaicināja Stravinski komponēt mūziku Krievu sezonas baletiem Parīzē. No 1910. līdz 1913. gadam tika radītas trīs baleta partitūras — "Ugunsputns" (Жар-птица/L'oiseau de feu), "Petruška" (Петрушка/Pétrouchka) un "Svētpavasaris" (Весна священная/Le Sacre du printemps). 

Uzturējās gan Parīzē, gan Krievijā, bet Pirmā pasaules kara laiku pavadīja Šveicē. Pēc kara apmetās Parīzē. 20. gadsimta divdesmitajos gados pievērsās t.s. neoklasicismam. 

Pēc 1939. gada Stravinskis pārcēlās uz ASV, kur pavadīja atlikušo mūža daļu. Šeit pievērsās seriālajai mūzikai. Miris 1971. gadā Ņujorkā.

Darbi 
 Operas: "Lakstīgala", "Plenča piedzīvojumi", opera oratorija "Kēniņš Edips".
 Baleti: "Petruška", "Svētpavasaris", "Pulčinella", "Orfejs", "Agons", "Ugunsputns", "Kāzas", "Apollons", "Fejas skūpsts".
 Simfonijas: Psalmu simfonija (ar kori), Simfonija in C, simfonijas pūšaminstrumentiem, Simfonija 3 daļās.
 Skaņdarbi klavierēm.
 Mesa, dziesmas.
 Svītas.

Ārējās saites 

 Igora Stravinska profils AllMusic 
 Stravinska notis IMSLP 

1882. gadā dzimušie
1971. gadā mirušie
Krievu komponisti
Grammy balvas ieguvēji
Operu komponisti
Baleta komponisti
Sanktpēterburgā dzimušie